L 128/60
DA
Den Europæiske Unions Tidende
15.5.2023
KOMMISSIONENS GENNEMFØRELSESFORORDNING (EU) 2023/949 af 12. maj 2023 om tilladelse til markedsføring af jern-mælke-kaseinat som en ny fødevare og om ændring af gennemførelsesforordning (EU) 2017/2470 (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr.
1169/2011 og om ophævelse af Europa-Parlamentets og Rådets forordning (EF) nr.
258/97 og Kommissionens forordning (EF) nr.
1852/2001 (1), særlig artikel 12, stk.
1, og
ud fra følgende betragtninger:
(1)
I forordning (EU) 2015/2283 fastsættes det, at kun nye fødevarer, der er godkendt og opført på EU-listen over nye fødevarer, må markedsføres i Unionen.
(2)
Kommissionens gennemførelsesforordning (EU) 2017/2470 (2) indeholder en EU-liste over nye fødevarer i henhold til artikel 8 i forordning (EU) 2015/2283.
(3)
Den 16. juni 2020 indgav virksomheden Société des Produits Nestlé S.A. (»ansøgeren«) en ansøgning til Kommissionen i overensstemmelse med artikel 10, stk.
1, i forordning (EU) 2015/2283 om tilladelse til at markedsføre jern-mælke-proteinat, et kompleks af jern med kasein fremstillet af komælk stabiliseret af phosphat, på EU-markedet som en ny fødevare.
Ansøgeren anmodede om tilladelse til, at jern-mælke-proteinat anvendes som en kilde til jern i mælk og mælkepulverprodukter, læskedrikke, der markedsføres i relation til fysisk træning, pulverbaserede cacaodriktilberedninger til drikkevarer, pulver eller flydende maltbaserede kaffeerstatninger, kornbaserede snackstænger, andre nudler end glasnudler, bouillionterninger eller granulater (bouillonbaser), enkeltmålserstatninger til vægtkontrol, kosterstatning til vægtkontrol som defineret i artikel 2 i Europa-Parlamentets og Rådets forordning (EU) nr.
609/2013 (3), fødevarer til særlige medicinske formål som defineret i artikel 2 i forordning (EU) nr.
609/2013, undtagen fødevarer til spædbørn og småbørn, og i kosttilskud som defineret i artikel 2 i Europa-Parlamentets og Rådets direktiv 2002/46/EF (4) bestemt til den almindelige befolkning, undtagen spædbørn og småbørn.
Det foreslåede niveau i kosttilskud, som er angivet i ansøgningen, var op til 700 mg pr. dag svarende til 14 mg jern pr. dag.
Ansøgeren foreslog også, at kosttilskud, som indeholder jern-mælke-proteinat, ikke bør anvendes, hvis der indtages andre fødevarer med tilsat jern-mælke-proteinat samme dag.
(1) EUT L 327 af 11.12.2015, s. 1.
(2) Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
(3) Europa-Parlamentets og Rådets forordning (EU) nr.
609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr.
41/2009 og (EF) nr.
953/2009 (EUT L 181 af 29.6.2013, s. 35).
(4) Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).